Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 108/13/6601	Banská Bystrica, 12.8.2014
EEČ : 2-45-251-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.8.2014, spisová značka 1 Pv 108/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Obvinená sa trestnej činnosti dopustila tak, že   14. februára 2013 v čase o 03.15 h v Banskej Bystrici na Troskách č. 25, pri šatni v zadných priestoroch klubu Ministry of Fun fyzicky napadla XXXXX, nar. 05. 03. 1992, tak, že ju bez slov spredu najmenej trikrát udrela zovretou päsťou do oblasti nosa a zároveň ju potiahla za vlasy tak, že jej nimi zozadu trhla, čím jej spôsobila pomliaždenie tváre a zlomeninu nosovej kosti, ktoré zranenia si vyžiadali dobu liečenia 14 dní.

Uznesením prokurátora Okresnej prokuratúry XXXXX zo dňa 12.8.2014, spisová značka 1 Pv 108/13/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Po skončení skráteného vyšetrovania prokurátorka Okresnej prokuratúry v Banskej Bystrici pod sp. zn. 1 Pv 108/13 z 18.06.2013 trestné stíhanie proti obvinenej podľa § 216 ods. 1 Tr. por. podmienečne zastavila, pričom jej určila skúšobnú dobu v trvaní 12 mesiacov. 
	
	Pretože skúšobná doba 05.07.2014 uplynula, overila som si, ako sa obvinená správala v jej priebehu.

 Obec XXXXX  v správe o povesti obvinenej  uvádza, že menovaná má v mieste trvalého bydliska dobrú povesť. Do verejného a spoločenského života sa zapája účasťou pri úprave životného prostredia, ako aj pri organizovaní športových a kultúrnych podujatí a iných rôznych spoločenských akcíí. V komisii pre ochranu verejného poriadku nebola prejednávaná.

Zo správy Okresného úradu XXXXX, odbor všeobecnej vnútornej správy je zrejmé, že obvinená nemá od roku 2013 do súčasnej doby žiadny záznam. 

Z potvrdenia ORPZ OKP PZ v Banskej Bystrici vyplýva, že obvinená  nie je v súčasnej dobe realizovaná žiadnym útvarom justičnej a kriminálnej polície PZ v rámci SR.
 
Z odpisu registra trestov je zrejmé, že obvinená sa v skúšobnej dobe podmienečného zastavenia trestného stíhania  nedopustila žiadnej trestnej činnosti.

Poškodená XXXXX písomne oznámila, že obvinená uhradila celú škodu v zmysle uzatvorenej dohody.

Vzhľadom na uvedené skutočnosti možno konštatovať, že obvinená XXXXX v skúšobnej dobe viedla riadny život a splnila všetky podmienky uvedené v ustanovení § 217 Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavlina Zlochová
prokurátorka